OKRESNÁ PROKURATÚRA KOŠICE I 
Mojmírova 5, 041 47 Košice 1	

Číslo: 4 Pv 329/16/8802-6	Košice I  13.02.2017
EEČ: 2-63-124-2017
U Z N E S E N I E
Trestná vec:	obv. XXXXX
Trestný čin:	prečin: krádež podľa § 212 odsek 2 písmeno e Trestného zákona
Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi:
obvinenou: 
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX
povolanie: brigádnička
väzba: nie
a
poškodenou:  
XXXXX, XXXXX
sídlo: XXXXX
Obsahom zmieru je:
Výška nahradenej škody alebo škody, na náhradu ktorej sa obvinená zaviazala: 68,79 € 
Peňažná suma určená na všeobecne prospešné účely: 30,- € 
Konkrétny adresát peňažnej sumy určenej na všeobecne prospešné účely:Vysokošpecializovaný odborný ústav geriatrický sv. XXXXX, č. ú. 60131512/0200. 
Suma odovzdaná štátu na peňažnú pomoc obetiam trestnej činnosti: 30,-  €
a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
povolanie: brigádnička
väzba: nie
ktorá je trestne stíhaná pre trestný čin:
-	prečin: krádež podľa § 212 odsek 2 písmeno e Trestného zákona
štádium: dokonaný trestný čin
forma trestnej súčinnosti: jeden páchateľ vo veci
realizované policajtom Obv.odd. PZ XXXXX - Staré mesto pod spisovou značkou ORP-1792/SM-KE-2016
na tom skutkovom základe, že: 
V Košiciach dňa 24.05.2016 v čase 9.00 hod. na ulici Lomená č. 20, na odbernom mieste bola vykonaná pracovníkom Východoslovenskej distribučnej, a. s. XXXXX kontrola, kde bol zistený neoprávnený odber elektriny spôsobom, že dňa 03.05.2016 bolo odberné miesto odpojené zo stavom elektromera 5195 kWh, pričom pri kontrole odberného miesta dňa 24.05.2016 bolo zistené porušenie plomby montážnika a nasledovne svojvoľne zapojenie elektromera, pričom stav číselníka elektromera ukazoval stav 5278 kWh, čo činí rozdiel 83 kWh neoprávnenej odobratej elektriny, čím takto bola spôsobená celková škoda pre Východoslovenská distribučná a. s., ulica Mlynská č. 31, XXXXX, v celkovej výške 68,79 €..
Odôvodnenie:
Uznesením povereného príslušníka Obvodného oddelenia PZ XXXXX - Staré mesto, sp. zn. ČVS:ORP-1792/SM-KE-2016 zo dňa 08.07.2016 bolo začaté trestné stíhanie a dňa 29.09.2016 vznesené obvinenie XXXXX pre prečin krádeže podľa § 212 ods. 2 písm. e) Trestného zákona, na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej trestnej veci sa koná o prečine, na ktorý Trestný zákon ustanovuje trest odňatia slobody, ktorého horná hranica trestnej sadzby neprevyšuje hranicu stanovenú v ust. § 220 ods. 1 Trestného poriadku.

Obvinená a poškodený uzavreli dňa 09.02.2017 dohodu o zmieri, z ktorej je zrejmé, že obvinená poškodenému uhradila uplatnenú škodu v plnej výške.

Obvinená XXXXX slobodne, vážne, zrozumiteľne a určito vyhlásila, že spáchala skutok, za ktorý je trestne stíhaná, svoje konanie úprimne oľutovala a poškodenému sa ospravedlnila. 

Dňa 08.02.2017 obvinená zložila na účet pre zmier Krajskej prokuratúry v Košiciach č.ú. SK 0481800000007000194644 peňažnú sumu vo výške 60,- €, ktorá bola rozdelená tak, ako je to uvedené vo výrokovej časti tohto uznesenia, pričom táto je primeraná závažnosti spáchaného trestného činu. Obvinená a poškodený s týmto spôsobom vybavenia predmetnej trestnej veci vyslovili súhlas.

Vzhľadom na povahu a závažnosť spáchaného trestného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery, som dospel k záveru, že takýto spôsob rozhodnutia je dostačujúci a v súlade so zákonom.

Na základe vyššie uvedených skutočností som rozhodol tak, ako je to uvedené vo výrokovej časti tohto uznesenia.		
Poučenie:
Proti tomuto uzneseniu nie je prípustná sťažnosť.

JUDr. Stanislav Pollák 
prokurátor